ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
“நமது நாட்டில் மனிதசக்தியிலோ அல்லது மூளைத் திறனுக்கோ ஒருபோதும் பற்றாக்குறை இருந்ததில்லை. நாம் மட்டும் தன்னம்பிக்கையுடன் இருக்க வேண்டும்.", டாக்டர் மாண்டவியா
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, தேசிய மருத்துவ அறிவியல் அகாடமியின்  62-வது நிறுவன தின நிகழ்வில் இன்று உரையாற்றினார். நிதி ஆயோக் துணைத் தலைவர் டாக்டர் ராஜீவ் குமார், தேசிய மருத்துவ அறிவியல் அகாடமியின் தலைவர் டாக்டர் எஸ்.கே.சரின், அதன் துணைத் தலைவர் டாக்டர். R. தயாள் மற்றும் முன்னாள் தலைவர் டாக்டர். S.C. கோபால் ஆகியோர் கலந்து கொண்டனர்.
தேசிய மருத்துவ அறிவியல் அகாடமியின் 62-வது நிறுவன தினத்திற்கு வாழ்த்து தெரிவித்த டாக்டர் மன்சுக் மாண்டவியா, நாடு முழுவதிலும் இருந்து 20-க்கும் மேற்பட்ட பிரபல நிறுவனங்கள் இந்த நிகழ்ச்சியில் பங்கேற்றதற்கு தனது பாராட்டுகளைத் தெரிவித்தார்.
நாட்டின் நலனுக்காக அந்நிறுவனத்தின் பங்களிப்பிற்காக பாராட்டுத் தெரிவித்த டாக்டர் மாண்டவியா, நமது நாட்டில் மனித சக்தியிலோ அல்லது மூளைத் திறனிலோ பற்றாக்குறை இருந்ததில்லை என்று கூறினார். நாம் தன்னம்பிக்கையுடன் இருக்க வேண்டும் என்று அவர் கேட்டுக்கொண்டார். உள்நாட்டு ஆராய்ச்சி பணிகளை முன்னோக்கி கொண்டு செல்வதற்கான தன்னம்பிக்கையை பெற வேண்டும் என அவர் வலியுறுத்தினார். நாட்டின் பாரம்பரிய மருத்துவ முறைகளான ஆயுர்வேதம், யோகா போன்றவற்றை நவீன மருத்துவ முறைகளுடன் ஒருங்கிணைக்க வேண்டியது காலத்தின் தேவை என்றும், ஆராய்ச்சி மற்றும் கண்டுபிடிப்புகளுக்கு அதிக முக்கியத்துவம் அளிக்க வேண்டும், என்றும் கேட்டுக்கொண்டார்.
மேற்கொள்ளப்பட்ட நாட்டின் சுகாதார வசதிகளின் முன்னேற்றங்கள் குறித்து பேசிய அமைச்சர், “கோவிட் -19 தடுப்பூசியை உருவாக்கியது மட்டுமல்லாமல், அவற்றை மிகக் குறுகிய காலத்தில் உற்பத்தி செய்து ஏற்றுமதி செய்யப்பட்டதை குறிப்பிட்டார். இந்தியாவின் கோவிட் மேலாண்மை நடவடிக்கைகள் குறித்த தவறான கணிப்புகள் இருந்த போதிலும் தொற்றை கட்டுப்படுத்துவதில் சிறப்பாக நிர்வகிக்க முடிந்ததுடன், உலகளவில் நமது சிறந்த நடைமுறைகளையும் பகிர்ந்து கொண்டதாகவும் கூறினார்.
ஆராய்ச்சி மற்றும் கண்டுபிடிப்புகளில் தனியார் துறையுடன் ஒத்துழைக்குமாறு ஆராய்ச்சியாளர்களை டாக்டர் மாண்டவியா கேட்டுக்கொண்டார். நாட்டின் சுகாதாரத் துறையை மேம்படுத்துவதற்கான எந்தவொரு ஆலோசனையையும் வவேற்பதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818623
குடியரசுத் தலைவர் செயலகம்
கல்வி நிறுவனங்கள் வெறும் கற்றல் இடங்கள் மட்டுமல்ல; நம் ஒவ்வொருவரிடமும் உள்ள மற்றும் சில சமயங்களில் மறைந்திருக்கும் திறமைகளை வெளிக்கொணர்ந்து மெருகூட்டும் இடம் இது: குடியரசு தலைவர்
கல்வி நிலையங்கள் வெறும் கற்கும் இடங்கள் மட்டுமல்ல நம் ஒவ்வொருவரிடமும் உள்ள மற்றும் மறைந்திருக்கும் திறமைகளை வெளிக்கொணர்ந்து மெருகூட்டும் இடம் என்று குடியரசுத் தலைவர் திரு. ராம்நாத் கோவிந்த் கூறினார்.
நாக்பூரின் தஹேகான் மௌசா உள்ள நாக்பூர் இந்திய மேலாண்மை கழகத்திற்கு நிரந்தர வளாகத்தை இன்று திறந்து வைத்தார். பின்னர் நிகழ்ச்சியில் பேசிய அவர், பாடத்திட்டமானது, நோக்கம், இலட்சியம் ஆகியவற்றை நமக்குள் சுயபரிசோதனை செய்து, அதன் மூலம் நமது கனவுகளை நனவாக்குவதற்கான சந்தர்ப்பத்தை வழங்குவதாக இருக்க வேண்டும் எனத் தெரிவித்தார்.
புத்தாக்கம் மற்றும் தொழில்முயற்சியை பாராட்டி ஊக்குவிக்கும் யுகத்தில் நாம் வாழ்ந்து கொண்டிருக்கிறோம் எனவும், புதுமை மற்றும் தொழில்முனைவு இரண்டும் தொழில்நுட்பத்தின் மூலம் நம் வாழ்க்கையை எளிதாக்குவதோடு மட்டுமல்லாமல், பலருக்கு வேலை வாய்ப்புகளையும் வழங்குகிறது என அவர் கூறினார்.
நாக்பூர் ஐஐஎம், மாணவர்கள் வேலை தேடுபவர்களாக இல்லாமல் வேலைகளை உருவாக்குபவர்களாக மாற்றும் மனநிலையை ஊக்குவிக்கும் என்றும் அவர் நம்பிக்கை தெரிவித்தார்.
நாக்பூரில் உள்ள ஐஐஎம் அதன் தொழில்முனைவோர் மையத்தின் மூலம் தொழில்முனைவோர் மேம்பாட்டுக்கான ஐஐஎம் நாக்பூர் அறக்கட்டளை  நிறுவியதை குடியரசுத் தலைவர் மகிழ்ச்சியுடன் குறிப்பிட்டார்.
மேலும், புனே, ஹைதராபாத் மற்றும் சிங்கப்பூரில் இதன் கிளை வளாகங்களை நிறுவுவதற்கான முயற்சியை மேற்கொண்டதற்காக நாக்பூர் ஐஐஎம்-ஐ அவர் பாராட்டினார்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1823618
பாதுகாப்பு அமைச்சகம்
நிலுவையில் உள்ள வழக்குகளை விரைந்து முடிக்க வேண்டும், அதே சமயம் நீதிமன்ற நடைமுறையை பின்பற்ற வேண்டும்: ஆயுதப்படை தீர்ப்பாயத்தில் பாதுகாப்புத்துறை அமைச்சர் ராஜ்நாத் சிங்
நிலுவையில் உள்ள வழக்குகளுக்கு விரைவாக தீர்வு காண ஆயுதப்படை தீர்ப்பாயத்தை  பாதுகாப்பு அமைச்சர் திரு ராஜ்நாத் சிங் வலியுறுத்தினார், அதே நேரத்தில் நீதிமன்ற செயல்முறை எந்த விதிமீறலும் இல்லாமல் தீவிரமாக பின்பற்றப்படுவதை உறுதி செய்ய வேண்டும் என அவர் கேட்டுக்கொண்டார். ஆகஸ்ட் 04, 2023 அன்று புதுதில்லியில் ஏ.எஃப்.டி எழுச்சி தினத்தைக் கொண்டாட ஏற்பாடு செய்யப்பட்டிருந்த நிகழ்ச்சியில் அவர் உரையாற்றினார். நாடு முழுவதும் உள்ள பல்வேறு நீதிமன்றங்களில் ஏராளமான வழக்குகள் நிலுவையில் உள்ள நிலையில், அவற்றைக் குறைக்க சிறப்பு தீர்ப்பாயங்கள் அமைக்கப்பட்டுள்ளன என்று பாதுகாப்பு அமைச்சர் கூறினார். இத்தகைய எண்ணிக்கை மக்களுக்கு சரியான நேரத்தில் நீதி வழங்கப்படாமை சவாலாக உள்ளது என்று அவர் சுட்டிக்காட்டினார். நீதித்துறை செயல்முறையில் கவனம் செலுத்தாமல் விரைவாக தீர்ப்பது இன்னும் ஆபத்தானது என்றார் அவர்.
'தாமதமான நீதி மறுக்கப்பட்ட நீதி' என்று சொல்லப்படுகிறது. நீதி கிடைப்பதில் தாமதம் ஏற்பட்டால் நீதித்துறை மீதான மக்களின் நம்பிக்கை குறையும். விரைவு நீதிமன்றங்கள் மற்றும் தீர்ப்பாயங்கள் போன்றவை. நீதித்துறை செயல்முறையை விரைவுபடுத்துவதற்காக அவ்வப்போது நிறுவப்படுகின்றன. ஆனால், நீதித்துறை நடவடிக்கைகளை விரைவுபடுத்தும் போது கவனமாக இருக்க வேண்டும், இல்லையெனில்'நீதி புதைக்கப்படும்' அபாயம் உள்ளது. வழக்குகளை முடித்து, மக்களுக்கு நீதி வழங்க, நேரம் மற்றும் நடைமுறைக்கு இடையே சமநிலையை ஏற்படுத்த வேண்டிய அவசியம் உள்ளது. மனசாட்சி என்பது முக்கிய பங்கு வகிக்கும் மற்றொரு காரணியாகும். நீதி இல்லாமல் எந்த சமூகமும் முழுமை அடைய முடியாது. சரியான நேரத்தில் சரியான நபருக்கு நீதி வழங்குவது நமது கடமை" என்று ராஜ்நாத் சிங் கூறினார்.
ஏ.எஃப்.டி.யின் செயல்பாட்டில் ஒரு சீரான அணுகுமுறையைக் கடைப்பிடிக்க வேண்டியதன் அவசியத்தை மேலும் வலியுறுத்திய திரு ராஜ்நாத் சிங், சம்பந்தப்பட்ட அனைத்து தரப்பினரின் தேவைகள், நலன்கள், வளங்கள் மற்றும் வரம்புகளை மனதில் கொண்டு வழக்குகள் தீர்க்கப்பட வேண்டும் என்று வலியுறுத்தினார். மக்கள் பிரதிநிதிகள் சமூகத்தின் பல்வேறு பிரிவினரின் தேவைகளை சமநிலையைப் பேணுவதன் மூலம் பூர்த்தி செய்யும் ஒரு ஜனநாயக அமைப்பைக் குறிப்பிட்டு அவர் அதை விளக்கினார். 2047-ம் ஆண்டுக்குள் நாடு 'அமிர்த காலத்தில் நுழைந்து, வளர்ந்த இந்தியாவை உருவாக்கும் இலக்கை நிர்ணயித்துள்ளதால், சமூகத்தின் அனைத்து அடுக்குகளுக்கும் மலிவு விலையில் நீதி கிடைப்பதை உறுதி செய்ய வேண்டும் என்று அவர் கூறினார். இந்த இலக்கை அடைய அரசு முழு அர்ப்பணிப்புடன் உள்ளது என்றார் அவர்.
ஆயுதப்படை தீர்ப்பாய சட்டம், 2007 இன் படி ஏ.எஃப்.டி நிறுவப்பட்டது. இது ஆகஸ்ட் 08, 2009 அன்று இந்தியக் குடியரசுத் தலைவரால் திறந்து வைக்கப்பட்டது. இது முன்னாள் படைவீரர்கள், அவர்களது குடும்பத்தினர் மற்றும் போர் விதவைகள் ஆகியோருக்கு விரைவான மற்றும் மலிவான நீதியை உறுதி செய்வதற்காக நிறுவப்பட்டது. ஜூன் 30, 2023 நிலவரப்படி, மொத்தம் 97,500 க்கும் மேற்பட்ட வழக்குகளில் 74,000 க்கும் மேற்பட்ட வழக்குகளுக்கு தீர்வு காணப்பட்டுள்ளது.
இந்நிகழ்ச்சியில், ஏ.எஃப்.டி இதுவரை பதிலளித்த குறிப்புகள் அடங்கிய 'ஏ.எஃப்.டி சட்ட இதழின்' முதல் தொகுதியும் பாதுகாப்பு அமைச்சரால் வெளியிடப்பட்டது. இந்த நிகழ்ச்சியில் கடற்படை தளபதி அட்மிரல் ஆர்.ஹரி குமார், ராணுவ தளபதி மனோஜ் பாண்டே, ஏஎப்டி தலைவர் ராஜேந்திர மேனன் உள்ளிட்டோர் கலந்து கொண்டனர்.
(Visitor Counter : 75
சமூக நிதி மற்றும் அதிகாரமளித்தல் அமைச்சகம்
போதை மருந்தில்லா பாரதம் திட்டத்தின் இணையதளத்தை அமைச்சர் திரு தாவர்சந்த் கெலோட் தொடங்கி வைத்தார்
சர்வதேச போதைப்பொருள் பாதிப்பு மற்றும் கடத்தலுக்கு எதிரான தினத்தை ஒட்டி, போதை மருந்தில்லா பாரதம் திட்டத்தின் இணையதளத்தை சமூக நீதி மற்றும் அதிகாரமளித்தல் இணை அமைச்சர்கள் திரு கிரிஷன் பால் குர்ஜார், திரு ராம்தாஸ் அத்வாலே மற்றும் திரு ரத்தன்லால் கட்டாரியா ஆகியோரின் முன்னிலையில்
சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் இன்று தொடங்கி வைத்தார்.
நிகழ்ச்சியில் பேசிய அவர், சர்வதேச போதைப்பொருள் பாதிப்பு மற்றும் கடத்தலுக்கு எதிரான தினத்தை ஒட்டி, போதைப்பொருள் எந்த வடிவில் இருந்தாலும் அதை எதிர்த்து போராட நாம் உறுதியாக இருக்கிறோம் என்றும் இந்த கொடுமையை எதிர்த்து போரிட அனைத்து முயற்சிகளையும் இந்தியா எடுக்கும் என்ற செய்தியை உலகத்திற்கு இந்நிகழ்ச்சி தெரிவிக்கும் என்றும் கூறினார்.
தமது அமைச்சகம் மேற்கொண்ட விரிவான தேசிய ஆய்வின் படி, 60 மில்லியனுக்கும் அதிகமானோர் நமது நாட்டில் போதை மருந்து பயன்படுத்துவதாகவும் இவற்றில் பெரும்பாலானோர் 10 முதல் 17 வயதுக்கு உட்பட்டவர்கள் என்றும் திரு தாவர்சந்த் கெலோட் கூறினார்.
போதை மருந்தில்லா பாரதம் திட்டம் குறித்த விரிவான தகவல்களை இன்று தொடங்கப்பட்ட இணையதளம் வழங்குகிறது. போதை மருந்தில்லா பாரதம் திட்ட செய்தி கடிதத்தின் சிறப்பு பதிப்பையும் அமைச்சர் வெளியிட்டார். ஒரு வாரம் நடைபெற்ற போதை மருந்தில்லா பாரதம் மாநாடு குறித்த தகவல்களும், இத்திட்டத்திற்காக நாடு முழுவதும் மேற்கொள்ளப்படும் நடவடிக்கைகள் குறித்த தகவல்களும் அதில் இடம்பெற்று உள்ளன. திட்டம் தொடங்கப்பட்டது முதல் இன்று வரையிலான அதன் செயல்பாடுகள் மற்றும் தாக்கம் குறித்த குறும்படம் ஒன்றும் அமைச்சரால் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730559
----
(Visitor Counter : 281
பெண்கள் மற்றும் குழந்தை நலன் அமைச்சகம்
சத்ரபதி சம்பாஜிநகரில் 2 நாட்கள் நடைபெற்றமகளிர் 20-ன் முதல் கூட்டம் இன்று நிறைவடைந்தது
சத்ரபதி சம்பாஜிநகரில் 2 நாட்கள் நடைபெற்ற மகளிர்-20-ன் முதல் கூட்டம் இன்று நிறைவடைந்தது. இதில் ஜி-20 உறுப்புநாடுகள் மற்றும் விருந்தினர் நாடுகளிலிருந்து 150-க்கும் மேற்பட்ட மகளிர் பிரதிநிதிகள் பங்கேற்றனர்.
2-வது நாளான இன்று தடைகளை உடைத்தல்- மரபுகளுக்கு அப்பாற்பட்ட பெண்களின் கதைகள் என்ற கருப்பொருளில் சிறப்புக் கூட்டம் நடைபெற்றது. மாநிலங்களவை உறுப்பினர் டாக்டர் சோனல் மன்சிங், இதில் பங்கேற்று உரையாற்றினார்.
இந்திய கடற்படையில், பெண்களின் பங்களிப்புக் குறித்தும் எடுத்துரைக்கப்பட்டது. கடற்படையைச் சேர்ந்த ஷாசியா கான். திஷா அம்ரித், தவிசி சிங் உள்ளிட்டோர் இதில் பங்கேற்று விளக்கம் அளித்தனர்.
முன்னதாக நேற்று  நடைபெற்ற தொடக்கவிழா நிகழ்ச்சியில் பேசிய மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி இரானி, உலகம் முழுவதும் மகளிருக்கு மேலும் அதிகாரம் அளிப்பது குறித்து உறுப்பு நாடுகள் செயல்திட்டங்களை வகுத்து செயலாற்ற வேண்டும் என்று கூறினார். இந்தியாவில், மகளிருக்கு அதிகாரம் அளிக்கும் நடவடிக்கைகள் சிறப்பாக மேற்கொள்ளப்படுகிறது என்று அவர் தெரிவித்தார். இந்தியாவில் 230 மில்லியன் மகளிர் பிரதமரின் முத்ரா கடன் திட்டத்தில் பயனடைந்துள்ளதாக அவர் கூறினார். 100 மில்லியனுக்கும் மேற்பட்ட பெண்கள், வேளாண் பணியில் ஈடுபட்டுள்ளதாகவும் அவர் தெரிவித்தார். புதிய தேசிய கல்விக் கொள்கையில் பெண் கல்விக்கு அதிக முக்கியத்துவம் அளிக்கப்பட்டுள்ளதாகவும் குறிப்பிட்டார்.
ஜி-20-ன் ஷெர்பா திரு அமிதாப்காந்த், நிதித்துறை இணை அமைச்சர் திரு பகவத் காரத், ரயில்வே இணை அமைச்சர் திரு ராவ் சாஹேப் தன்வே பாட்டீல் உள்ளிட்டோரும் துவக்க நிகழ்ச்சியில் பங்கேற்றனர்.
முதல் நாளில், நானோ குறு மற்றும் ஸ்டார்ட் அப் நிறுவனங்களில் மகளிருக்கு அதிகாரம் அளித்தல், பருவநிலை மாற்றத்தைத் தடுக்கும் செயல்பாட்டில் பெண்களின் பங்கு, கல்வி மற்றும் திறன் பயிற்சிகள் மூலம் பெண்களின் முன்னேற்றத்திற்கு வழிவகுத்தல் உள்ளிட்ட அமர்வுகளில் விவாதங்கள் நடைபெற்றன.
மகளிர்-20 கூட்டத்தின் விவாதங்கள் மற்றும் ஆலோசனைகள் ஜி-20 தலைவர்கள் மாநாட்டில் தாக்கம் செலுத்தும் என்பதுடன் மகளிர் மேம்பாடு மற்றும் பாலின சமத்துவத்துக்கான முயற்சகளில் முன்னேற்றத்தை ஏற்படுத்தும்.
பிரதமர் அலுவலகம்
டாக்டர் சியாமா பிரசாத் முகர்ஜியின் பிறந்த நாளையொட்டி பிரதமர் அவருக்குப் புகழாரம் சூட்டியுள்ளார்
டாக்டர் சியாமா பிரசாத் முகர்ஜியின் பிறந்த நாளையொட்டி பிரதமர் திரு நரேந்திர மோடி அவருக்குப் புகழாரம் சூட்டியுள்ளார்.
இது தொடர்பாக பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“சிறந்த தேசிய சிந்தனையாளர், கல்வியாளர் மற்றும் பாரதிய ஜன சங்கத்தின் நிறுவனர் டாக்டர் சியாமா பிரசாத் முகர்ஜி பிறந்தநாளில் அவருக்கு பலநூறு வணக்கங்கள். வலிமையான இந்தியாவை உருவாக்கத் தமது வாழ்நாளை அவர் அர்ப்பணித்தார். அவரது லட்சியங்களும் கொள்கைகளும் நாட்டின் ஒவ்வொரு தலைமுறையினருக்கும் தொடர்ந்து ஊக்கமளிக்கும்."
நுகர்வோர் நலன், உணவு மற்றும் பொது விநியோகம் அமைச்சகம்
சர்க்கரை உற்பத்தி
சர்க்கரை ஆலைகள் கரும்பு விவசாயிகளுக்கு வழங்க வேண்டிய நிலுவைத் தொகையை வழங்க ஏதுவாக, சர்க்கரை ஆலைகளுக்கு குவிண்டாலுக்கு ரூ.5.50 வீதம் ரூ.1540 கோடி வழங்கப்படும் என மத்திய நுகர்வோர் விவகாரங்கள், உணவு மற்றும் பொது விநியோகத்துறை இணையமைச்சர் சி.ஆர்.சவுத்ரி தெரிவித்துள்ளார்.
மக்களவையில் கேள்வி ஒன்றுக்கு இன்று  எழுத்து மூலம் பதிலளித்த அவர், சர்க்கரை ஆலைகளில் எரிசாராய ஆலைகளை அமைக்க ரூ.4440 கோடி கடனுதவி வழங்கப்படும் என்றும், இதில் எத்தனால் உற்பத்தியை அதிகரிக்க ஏதுவான கொதிகலன்களை அமைப்பதற்கு வட்டி சலுகையாக ரூ.1332 கோடி வழங்கப்படும் எனவும் தெரிவித்தார்.
கூடுதல் விவரங்களுக்கு www.pib.nic.in என்ற இணையதளத்தைக் காணலாம்.
(Visitor Counter : 74
நிலக்கரி அமைச்சகம்
ஜூலை மாதத்தில் மொத்த நிலக்கரி உற்பத்தி 11.37% அதிகரித்து 60.42 மில்லியன் டன்னாக இருந்தது
ஜூலை மாதத்தில் மொத்த நிலக்கரி உற்பத்தி 11.37% அதிகரித்து 60.42 மில்லியன் டன்னாக இருந்தது. இது கடந்த ஆண்டு ஜூலை மாதத்தில் 54.25 மில்லியன் டன்னாக இருந்தது.
மொத்தமுள்ள 37 முன்னணி நிலக்கரி சுரங்கங்களில் 24 சுரங்கங்களில் இந்த ஆண்டு ஜூலை மாதம் நிலக்கரி 100% உற்பத்தி செய்யப்பட்டது. மற்ற 7 சுரங்கங்களில் 80 முதல் 100%-குள் நிலக்கரி உற்பத்தி நடைபெற்றுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1850856
சமூக நிதி மற்றும் அதிகாரமளித்தல் அமைச்சகம்
டாக்டர் பி.ஆர். அம்பேத்கரின் 62வது நினைவு தினம் – நாடு முழுவதும் கடைபிடிக்கப்பட்டது.
பாரத் ரத்னா பாபாசாகேப் டாக்டர் அம்பேத்கரின் 62வது நினைவு தினத்தை முன்னிட்டு அவருக்கு குடியரசுத் தலைவர் திரு. ராம்நாத் கோவிந்த் அஞ்சலி செலுத்தினார். நாடாளுமன்ற இல்ல வளாகத்தில் உள்ள சன்சத் பவன் புல்வெளிகளில் இன்று காலை குடியரசுத் தலைவர் பாபாசாகேப்புக்கு மலர் அஞ்சலி செலுத்தினார்.
குடியரசுத் துணைத் தலைவர் திரு. எம் . வெங்கையா நாயுடு, பிரதமர் திரு. நரேந்திர மோடி மற்றும் மக்களவை தலைவர் திருமதி. சுமித்ரா மஹாஜன் ஆகியோரும் இந்திய அரசியல் சட்டமைப்பின் தந்தையான டாக்டர் அம்பேத்கருக்கு அஞ்சலி செலுத்தினர்.
மத்திய சமூகநீதி மற்றும் அதிகாரமளித்தல் அமைச்சர் திரு. தாவர்சந்த் கெலாட், மத்திய சமூகநீதி மற்றும் அதிகாரமளித்தல் துறையின் இணை அமைச்சர்கள் திரு. கிருஷ்ணன் பால் குர்ஜார், திரு. விஜய் சம்ப்லா, திரு. ராம்தாஸ் அத்வாலே மற்றும் பிற பிரமுகர்களும் அஞ்சலி செலுத்தினர்.
மத்திய சமூகநீதி மற்றும் அதிகாரமளித்தல் அமைச்சகத்தின் கீழ் இயங்கும் அம்பேத்கர் அறக்கட்டளை இந்த நிகழ்ச்சியை ஏற்பாடு செய்திருந்தது.
(Visitor Counter : 111
ரெயில்வே அமைச்சகம்
அதிக விலைக்கு ரயில் பயணச்சீட்டுகளை விற்றவர்கள் மீது நடவடிக்கை எடுக்கப்பட்டது
1.3 பில்லியனுக்கு மேற்பட்ட மக்கள் தொகையை கொண்ட நாட்டில் இந்திய ரயில்வேயின் பயணிகள் போக்குவரத்தின் இருக்கை மற்றும் படுக்கை வசதிகளுடன் கூடிய இருக்கையின் தேவை பெருமளவு அதிகரித்து வருகிறது. இதையடுத்து பல்வேறு தரப்பினர் பயணச்சீட்டை முன்பதிவு செய்து தேவைபடுபவர்களுக்கு அதிக விலைக்கு விற்று வருகின்றனர். இணைய தளம் மூலம் சட்டவிரோத மென்பொருள் வாயிலாக உறுதிப்படுத்தப்பட்ட ரயில் பயணச் சீட்டுகளை முன் பதிவு செய்வதால், சாதாரண மக்களுக்கு உறுதிப்படுத்தப்பட்ட பயணச்சீட்டுக்கள் கிடைப்பது பாதிக்கப்பட்டது. இதை தடுப்பதற்காக ரயில்வே பாதுகாப்புப்படை தீவிர நடவடிக்கையை மேற்கொண்டு வருகிறது.
மேற்கு ரயில்வே பாதுகாப்புப்படை மேற்கொண்ட சோதனை நடவடிக்கைகளில் 43 லட்சம் ரூபாய் மதிப்பிலான 1688 முன்பதிவு செய்யப்பட்ட பயணச்சீட்டுக்கள் பறிமுதல் செய்யப்பட்டது. இது தொடர்பாக ஆறு பேர் கைது செய்யப்பட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855247
நிலக்கரி அமைச்சகம்
மின்நிலையங்களுக்கு நிலக்கரி வழங்கல் அதிகரிப்பு
கோல் இந்தியா லிமிடெட் நிறுவனம் 2018 ஏப்ரல் மாதத்தில் மின் நிலையங்களுக்கு 40.07 மில்லியன் டன்கள் நிலக்கரியை வழங்கியுள்ளது. 2017 ஏப்ரல் மாதத்தின் வழங்கலான 35.16 மில்லியன் டன்களுடன் ஒப்பிடுகையில் இது 14 % அதிகமாகும். அனல்மின்நிலையங்களின் நிலக்கரி இருப்பானது 19.10.2017 இல் 7.3 மில்லியன் டன்களாக இருந்தது, 30.04.2018 இல் 15.89 மில்லியன் டன்களாக அதிகரித்துள்ளது.
மாநிலங்களவையில் இன்று  எழுப்பப்பட்ட கேள்வி ஒன்றுக்கு எழுத்துப்பூர்வமாக அளித்த பதிலில் ரெயில்வே, நிலக்கரி, நிதி மற்றும் பெருநிறுவன விவகாரங்கள் துறை அமைச்சர் திரு. பியூஷ் கோயல் இந்தத் தகவலைத் தெரிவித்தார்.
(Visitor Counter : 84
நுகர்வோர் நலன், உணவு மற்றும் பொது விநியோகம் அமைச்சகம்
அக்டோபர் 1 அன்று தூய்மையே சேவை இயக்கத்தையொட்டி 811 நிகழ்வுகளில் உணவு மற்றும் பொது விநியோகத் துறை பங்கேற்பு
2023 அக்டோபர் 1 அன்று தூய்மையே சேவை இயக்கத்தின் ஒரு பகுதியாக "ஒன்றாம் தேதி, ஒருமணி நேரம், ஒன்றுசேர்ந்து " என்பதில் தீவிரமாகப் பங்கேற்க உணவு மற்றும் பொது விநியோகத் துறை திட்டமிட்டுள்ளது. உணவு மற்றும் பொது விநியோகத் துறை மற்றும் அதனுடன் இணைக்கப்பட்ட அலுவலகங்கள் மற்றும் பொதுத்துறை நிறுவனங்கள், நாடு முழுவதும் மொத்தம் 811 நிகழ்வுகளை அடையாளம் கண்டு பங்கேற்கின்றன.
செயலாளர் திரு. சஞ்சீவ் சோப்ராவின் தலைமையில், புதுதில்லி, லோதி காலனியில் உள்ள மெஹர்சந்த் சந்தை, அறியப்படாத ராணுவ வீரர்கள் பகுதி ஆகியவற்றில் தூய்மைப் பணிகளை இத்துறை மேற்கொள்ளும். இந்த மெகா நிகழ்வில் மெஹர் சந்த் சந்தை சங்கத்தின் உறுப்பினர்களும் இணைவார்கள்.
இதேபோல், இந்திய உணவுக் கழகம் மற்றும் மத்திய சேமிப்புக் கிடங்கு கழகங்களின் தலைமையகம், துறையின் கீழ் உள்ள பொதுத்துறை நிறுவனங்களின் அதிகாரிகள் மற்றும் ஊழியர்கள் பெங்காலி சந்தை மற்றும் குடியிருப்புப் பகுதிகள் மற்றும் புதுதில்லியில் உள்ள மயூர் விஹார், கட்டம் -1, பி.கே.டி -2-ன் அருகிலுள்ள பள்ளியில் இந்த இயக்கத்தை மேற்கொள்வார்கள்.
இத்துறை மற்றும் அதன் பொதுத்துறை நிறுவனங்கள் தூய்மைப் பணிகளை மேற்கொள்வதற்காக சுமார் 811 இடங்கள் அடையாளம் காணப்பட்டுள்ளன. இவற்றில் 13,000-க்கும் மேற்பட்ட அதிகாரிகள் மற்றும் ஊழியர்கள் இந்தத் தூய்மைப் பணியில் பங்கேற்பார்கள் என்று எதிர்பார்க்கப்படுகிறது.
இந்த இயக்கத்தின் கீழ் உள்ள அனைத்து செயல்பாடுகளும் சீராக மேற்கொள்ளப்படுவதையும், நிகழ்வு வெற்றிகரமாக நடைபெறுவதையும் உறுதி செய்வதற்காக, இணைச் செயலாளர் நிலையிலான ஒருங்கிணைப்பு அதிகாரியை இத்துறை நியமித்துள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 191.15 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 18,096 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம் ஆகும்.
கடந்த 24 மணி நேரத்தில் 3,355 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,76,815 என அதிகரித்துள்ளது.
கடந்த 24 மணி நேரத்தில் 2,858 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.59 சதவீதம் ஆகும்.
வாராந்திர பாதிப்பு விகிதம் 0.66 சதவீதம் ஆகும்.
இதுவரை மொத்தம் 84.34 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,86,963 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1825250
சுற்றுச்சூழல் மற்றும் வனத்துறை அமைச்சகம்
புதுப்பிக்கத்தக்க எரிசக்தி இலக்கின் மூலம் உலகளாவிய வாயு உமிழ்வை குறைக்க வேண்டியது அவசியம் என்ற பீட்டர்ஸ்பெர்க் பருவநிலை உரையாடல் குறித்து ஒருமித்தக் கருத்தை ஏற்படுத்த வேண்டும்: திரு. பூபேந்தர் யாதவ்
புதுப்பிக்கத்தக்க எரிசக்தி இலக்கின் மூலம் உலகளாவிய வாயு உமிழ்வை குறைக்க வேண்டியது அவசியம் என்ற பீட்டர்ஸ்பெர்க் பருவநிலை உரையாடல் குறித்து ஒருமித்தக் கருத்தை ஏற்படுத்த வேண்டும் என மத்திய சுற்றுச்சூழல், வனம், பருவநிலை மாறுபாட்டுத் துறை அமைச்சர் திரு. பூபேந்தர் யாதவ் தெரிவித்துள்ளார். தரமான மற்றும் எரிவாயு மாற்றத்தை உள்ளடக்கிய அணுகுமுறை தேவை என்பதை பிரதமர் நரேந்திர மோடி அடிக்கடி வலியுறுத்துவதாக தமது ட்விட்டர் பதிவில் மேற்கோள் காட்டியுள்ளார்.
பசுமை எரிவாயு வழித்தடத்தை கடைப்பிடிப்பதன் வாயிலாக உள்ளூர் மக்களின் வாழ்வாதாரத்தையும், பொருளாதாரத்தையும் பாதுகாக்க முடியும் என்றும் அமைச்சர் திரு.பூபேந்தர் யாதவ் தமது ட்விட்டர் பதிவில் குறிப்பிட்டுள்ளார். வளர்ந்து வரும் நாடுகளில் வறுமையை ஒழித்தல் உள்ளிட்ட வளர்ச்சிப் பணிகளுக்கு முக்கியத்துவம் அளிப்பதுடன், பருவநிலை மாறுபாட்டின் தாக்கங்கள், அதனை எதிர்கொள்வதற்கான நடவடிக்கைகள் போன்றவற்றில் உலக நாடுகள் கவனம் செலுத்த வேண்டும் என்றும் திரு.பூபேந்தர் யாதவ் வலியுறுத்தியுள்ளார்.
இளைஞர் நலன் மற்றும் விளையாட்டு அமைச்சகம்
நாங்கள் ஆரோக்கியமான உணவை உண்டு உடல் தகுதியோடு இருக்க வேண்டும் என்ற தெளிவான செய்தியை பிரதமர் தொடங்கிய உடல் தகுதி இந்தியா இயக்கம் எங்களுக்கு வழங்கியது: காஷ்மீரில் ‘சாம்பியனை சந்தியுங்கள்’ என்ற நிகழ்வில் ஒலிம்பிக் வீரர் ஆரிஃப் கான்.
ஜம்மு காஷ்மீரின் ஸ்ரீநகரில் உள்ள அரசு எஸ்பி மாதிரி மேல்நிலைப் பள்ளியில் ‘சாம்பியன்களை சந்தியுங்கள்’ என்ற ஒப்பற்ற நிகழ்வை அழகிய பள்ளத்தாக்கின் புதல்வரும் நாட்டின் குளிர்கால ஒலிம்பிக் வீரருமான ஆரிஃப் முகமது கான் தொடங்கிவைத்த போது மாணவர்கள் உற்சாக வரவேற்பு அளித்தனர்.
பிரதமர் திரு நரேந்திர மோடியால் தொடங்கப்பட்ட இந்த முயற்சியின் 17-வது நிகழ்வில் சுமார் 200 மாணவர்கள் கலந்துகொண்டனர்.
மாண்புமிகு பிரதமர் உடல் தகுதி இந்தியா இயக்கத்தை தொடங்கி வைத்த நாளில், நம்மில் ஒவ்வொருவரும் முறையான உணவை தொடர்ந்து எடுத்துக் கொண்டு அன்றாட வாழ்வில் உடல் தகுதியை ஒரு பகுதியாக உருவாக்க வேண்டும் என்று அவர் விரும்பினார் என பனிச்சறுக்கு வீரர் கூறினார். சரிவிகித உணவு என்பதன் பொருள், அருகே உள்ள உணவு விடுதிக்கு செல்வதை நிறுத்திவிடுவது அல்ல. ஆனால் நீங்கள் எதை சாப்பிடுகிறீர்களோ அதனை சரிவிகிதமாக சாப்பிட வேண்டும் என்பதுதான் என ஆரிஃப் கான் கூறினார்.
இயற்கை உணவு, புதிய பழங்கள் போன்றவை காஷ்மீரில் எவ்வளவு வளமாக இருக்கிறது என்பதை அறிந்து உண்ணுமாறு மாணவர்களை அவர் ஊக்கப்படுத்தினார். வீட்டில் தயாரிக்கும் உணவு மிகவும் சத்துள்ளது என்று கூறிய அவர், உடல் தகுதியோடு இருப்பதற்கு தேவையான அனைத்தும் நம்மைச் சுற்றியே உள்ளன என்று தெரிவித்தார்.
மத்திய அரசின் சுதந்திரத்தின் 75-வது ஆண்டு பெருவிழாவின் ஒரு பகுதியாக இளைஞர் நலன் மற்றும் விளையாட்டுக்கள் அமைச்சகமும், கல்வி அமைச்சகமும் இணைந்து இந்த நிகழ்ச்சிக்கு ஏற்பாடு செய்திருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823267
வடகிழக்குப் பகுதி வளர்ச்சி அமைச்சகம்
அண்டை நாடுகளில் இருந்து ஊடுருவலை தடுக்க நடவடிக்கை
எல்லை தாண்டிய ஊடுருவலைக் கட்டுப்படுத்த அரசு பன்முக அணுகுமுறையைக் கையாண்டு வருகிறது, இதில் சர்வதேச எல்லைகளில் எல்லைப் பாதுகாப்புப் படைகளை நிலைநிறுத்துதல், எல்லையில் வேலி அமைத்தல், மின்விளக்கு அமைத்தல், ரோந்து மூலம் எல்லைகளைத் திறம்பட நிர்வகித்தல், எல்லைகளில் கண்காணிப்புச் சாவடிகளை நிர்வகித்தல் போன்றவை அடங்கும்.
இருளிலும் காணவல்ல கருவி , இரட்டைத் தொலைநோக்கி, நீண்ட தூர உளவு மற்றும் கண்காணிப்பு அமைப்பு , போர்க்கள கண்காணிப்பு ரேடார் , சி.சி.டி.வி / பி.டி.இசட் கேமராக்கள், ஐ.ஆர் சென்சார்கள் மற்றும் கட்டுப்பாட்டு அமைப்பு ஒருங்கிணைந்த கண்காணிப்பு தொழில்நுட்பம், இடைவிடாத ஊடுருவல் எதிர்ப்பு நடவடிக்கைகள், உளவு நெட்வொர்க்கை வலுப்படுத்துதல் போன்றவற்றாலும் நடவடிக்கைகள் மேற்கொள்ளப்படுகின்றன.
சட்டவிரோத எல்லை தாண்டிய நடவடிக்கைகளைத் தடுக்கவும், பாதுகாப்பு பிரச்சனைகளுக்குத் தீர்வு காணவும், அந்தந்த எல்லைகளில் நிலவும் தேவை மற்றும் சூழ்நிலைகளுக்கு ஏற்ப இந்திய எல்லைகளில் வேலி அமைக்கவும் நடவடிக்கைகள் மேற்கொள்ளப்பட்டுள்ளன.
இத்தகவலை மத்திய வடகிழக்கு பிராந்திய மேம்பாட்டுத்துறை அமைச்சர் ஜி.கிஷன் ரெட்டி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.ANU/SMB/KPG
(Visitor Counter : 58